KINNITAN

*/digitaalselt allkirjastatud/*

Raul Kell  
juhatuse liige  
„05“ veebruar 2024. a

**Raul Kell Võrumaa Autokool**

Õppekava D-kategooria õpe / Täiendaste

1. **Üldalused**

|  |  |
| --- | --- |
| Õppekavarühm | Transporditeenused |
| **Õpetamise korralduslikud alused** | D-kategooria mootorsõidukijuhi koolitus koosneb teooriast loengute vormis ning praktikast õppesõitude vormis vastavuses koolitaja õppeplaanile.  Teoorialoengud viiakse läbi auditoorse õppe vormis või elektroonilise õppe vormis (edaspidi: e-õpe).  Õppesõidud toimuvad üldjuhul koolitaja sõidukiga. |
| **Õpingute alustamise tingimused** | Õpingute alustaja peab omama D-kategooria mootorsõiduki tervisenõuetele vastavat kehtivat tervisetõendit, peab omama B-kategooria juhiluba vähemalt poolteist aastat ning peab olema vähemalt 23,5-aastane. Vanuse ja juhiloa nõuet ei rakendata kaitseväelasele, kes taotleb D-kategooria mootorsõiduki juhtimisõigust teenistusülesannete täitmiseks kaitseväeteenistuses viibimise ajal. |
| **Õppe maht** | Teooriakursuse maht on vähemalt 21 tundi.  Õppesõite tuleb läbida vähemalt 20 sõidutundi, millest igat sõiduteemat vähemalt 1 sõidutund. |
| **Õppekeskkonna kirjeldus** | Teoreetiline osa viiakse läbi koolituse läbiviimiseks sobivas õpperuumis, Google Meet veebikeskkonnas, õppeplatsil või kombineeritult OÜ Autosõit e-õppe keskkonnas koos kohustuslikke kontakttundidega õppeklassis.  Sõiduõpe viiakse läbi õppesõidukitega õppesõiduväljakul ja tänavaliikluses. |
| **Õppematerjalide loend** | Liiklusseadus ja liiklustestid. Õppijal tuleb iseseisvalt täiendavalt läbi töötada liiklusreeglid, lahendada liiklusteste, lugeda temaatikaga seotud liiklusohutuse alast kirjandust (paberkandjal või elektroonilise õppe materjalidena). |
| **Lõpetamise tingimused ja väljastatavad dokumendid** | Lõpetamise tingimused ja väljastatavad dokumendid on määratud autokooli poolt kehtestatud dokumendis: „Õppekorralduse ja kvaliteedi tagamise alused“.  Eksam loetakse sooritatuks, kui eksamineeritav vastab õigesti vähemalt 90 protsenti küsimustest. |
| **Koolituse läbiviimiseks vajalik kvalifikatsioon, õpi- või töökogemus.** | Koolitust viivad läbi mootorsõidukijuhi õpetaja kvalifikatsiooniga lektorid ja sõiduõpetajad. |

**2. Õppeteemade mahud**

|  |  |  |  |  |  |
| --- | --- | --- | --- | --- | --- |
| **Teooria** | | | **Praktika** | | |
| **Teema nr** | **Õppeteema** | **Õppe- tunde** | **Teema nr** | **Sõiduteema** | **Sõidu- tunde** |
| D1/1 | Liiklusreeglid ja käitumine liikluses | 1 | D2 | Sõiduki käsitsemine | 1 |
| D1/2 | Liiklusreeglid ja käitumine liikluses | 1 | D4/1 | Sõiduki juhtimine õppeplatsil | 1 |
| D1/3 | Liiklusreeglid ja käitumine liikluses | 1 | D4/2 | Sõiduki juhtimine õppeplatsil | 1 |
| D1/4 | Liiklusreeglid ja käitumine liikluses | 1 | Dvk | Vahekontroll juhtimisoskuses | 1 |
| D1/5 | Liiklusreeglid ja käitumine liikluses | 1 | D6/1 | Sõiduki juhtimine liikluses | 1 |
| D3/1 | Sõiduki tundmine | 1 | D6/2 | Sõiduki juhtimine liikluses | 1 |
| D3/2 | Sõiduki tundmine | 1 | D6/3 | Sõiduki juhtimine liikluses | 1 |
| D3/3 | Sõiduki tundmine | 1 | D6/4 | Sõiduki juhtimine liikluses | 1 |
| D3/4 | Sõiduki tundmine | 1 | D6/5 | Sõiduki juhtimine liikluses | 1 |
| D3/5 | Sõiduki tundmine | 1 | D6/6 | Sõiduki juhtimine liikluses | 1 |
| D5/1 | Liiklusohutus | 1 | D6/7 | Sõiduki juhtimine liikluses | 1 |
| D5/2 | Liiklusohutus | 1 | D6/8 | Sõiduki juhtimine liikluses | 1 |
| D5/3 | Liiklusohutus | 1 | D6/9 | Sõiduki juhtimine liikluses | 1 |
| D5/4 | Liiklusohutus | 1 | D6/10 | Sõiduki juhtimine liikluses | 1 |
| D VK | Vahekontroll liiklusreeglite tundmises | 1 | D6/11 | Sõiduki juhtimine liikluses | 1 |
| D7/1 | Liikluspsühholoogia | 1 | D6/12 | Sõiduki juhtimine liikluses | 1 |
| D7/2 | Liikluspsühholoogia | 1 | D6/13 | Sõiduki juhtimine liikluses | 1 |
| D9/1 | Liiklusalased seadused ja määrused | 1 | D6/14 | Sõiduki juhtimine liikluses | 1 |
| D9/2 | Liiklusalased seadused ja määrused | 1 | D8/1 | Sõiduki juhtimine erioludes | 1 |
| D9/3 | Liiklusalased seadused ja määrused | 1 | D8/2 | Sõiduki juhtimine erioludes; sõiduoskuste hindamine | 1 |
| TEKS | Läbitud teemade kokkuvõte ja tagasiside kursuse kohta; teooriaeksam | 1 |
| **Teooriat kokku** | | **21** | **Praktikat kokku** | | **20** |

**3. Õpiväljundid teemade lõikes**

**3.1. Teooria**

|  |  |
| --- | --- |
| **D1/1, D1/2,**  **D1/3, D1/4,**  **D1/5** | **Liiklusreeglid ja käitumine liikluses /1** |
| Õpiväljundid | **Pärast koolitust õpilane:**   * teab juhiloa saamise tingimusi ja korda; * teab õppetöö korraldust ning õppetööd reguleerivaid õigusakte ja dokumente; * on omaks võtnud juhi ettevalmistamise määruses seatud juhi koolituse eesmärgid; * on valmis vastutama oma õppimise eest ja on koostanud individuaalse õppeplaani; * teab kuidas autokool iseseisvat õppimist toetab ja kellelt vajadusel abi saab; * oskab selgitada mõisteid; * teab ohutu liikluse korraldamise võimalusi mitmesuguste liikluskorraldusvahenditega, teab reguleerija märguandeid ja lubatavaid liikumissuundi ning teab kontrollimisõigusega isikuid; * oskab tegutseda õigesti ja ohutult peatumismärguande saamisel; * teab juhi kohustusi vähekaitstud liiklejate suhtes mitmesugustes liiklustingimustes ning nendest möödumisel; * teab vanurite, nägemis- ja kuulmispuudega või füüsilise puudega inimeste võimalikke raskusi liiklusolukordadega kohanemisel ning sellest tulenevaid ohte; * teab laste turvalisuse sõltuvust liikluskeskkonnast ning laste võimalikku ootamatut käitumist liikluses; * teab juhi kohustusi peatuses oleva ühissõiduki ning sellesse sisenejate ja sellest väljujate ohutuse tagamiseks. * oskab analüüsida juhi ohutust tagavat tegevust temale sõiduteel vastu tulevate jalakäijate, jalgratturite või mopeedijuhtidega kohtumisel või nendest pärisuunas möödumisel; * oskab pöörata tähelepanu lastega seotud olukordadele liikluses (sõidu alustamisel, pööretel, tagurdamisel, sõitmisel lasteasutuste ja koolide läheduses); * oskab põhjendada ohutu sõiduviisi valikut lähenemisel ülekäigurajale või tee ja jalgrattatee ristumiskohale mitmesuguste teeolude, nähtavustingimuste ja liiklustiheduse puhul. * teab juhi märguandmise võimalusi; * teab suunamärguande andmise kohustust enne sõidu, manöövri või peatumise alustamist; * teab helisignaali kasutamise nõudeid; * teab ohutulede ja/või ohukolmnurga kasutamist nõudvaid olukordi; * teab põhjendust, miks hoiatusmärguandmine ei anna juhile eesõigust; * teab bussi õiget paiknemist linna- ja maanteesõidul; * teab bussi õiget paiknemist ristmike ületamisel enne ristmikku, ristmikul ning pärast ristmikku; * teab ühissõidukiraja kasutamise ning trammiteel sõitmise korda; * oskab valida õiget sõidurada mitmesugustes liiklusolukordades, vähendades sellega liiklusohtu; * oskab arvestada liikluses paiknemisel bussi mõõtmeid ning vajalikku ohutut piki- ja külgvahet; * teab piisava pikivahe hoidmise vajadust ja selle tähtsust mitmesugustes liiklusoludes; * oskab määrata ohutut pikivahet eessõitjaga ja analüüsida pikivahe valikul arvestatavaid tegureid; * teab teeandmise kohustuse ja eesõiguse kasutamise omavahelist seost, vältides asjatuid riske eesõiguse kasutamisel; * teab juhi kohustusi, tegevust ja käitumist ohutuks väljasõiduks kõrvalteelt peateele või sõidueesõigusega teele; * teab juhi tegevust ja käitumist samaliigilisel reguleerimata ristmikul nn parema käe reegli rakendamisel, liikumise alustamisel sõidutee äärelt või teepeenralt, teele sõitmisel teega külgnevalt alalt või õuealalt, sõitmisel aeglustus- või kiirendusrajal, ristmikult ärasõidul pöörde lõpetamise järel, tee andmisel tähistatud peatusest väljasõitvale ühissõidukile; |

|  |  |
| --- | --- |
| **D1/1, D1/2,**  **D1/3, D1/4,**  **D1/5** | **Liiklusreeglid ja käitumine liikluses /2** |
| Õpiväljundid | **Pärast koolitust õpilane:**   * teab möödasõidu ja möödumise erinevust; * teab ohutuks möödasõiduks või möödumiseks vajalikke tingimusi; * teab võimalikke ohte möödasõidu või möödumise üksikutel etappidel; * teab möödasõidutee pikkust mõjutavaid tegureid ja kohti, kus möödasõit või möödumine on keelatud; * teab ohte, mis võivad tekkida möödasõidul või möödumisel autorongist või puksiirrongist, pikkadest või laiadest sõidukitest, liikurmasinatest või aeglastest sõidukitest, kaherattalistest sõidukitest (jalgrattad, mopeedid, mootorrattad), teel liikuvatest jalakäijatest; * teab juhi tegevuse ja ohutu käitumise põhimõtteid kohtumisel vastu sõitva sõidukiga mitmesugustes liiklustingimustes; * teab lubatud suurima kiiruse ja liiklusoludele vastava kiiruse erinevust, kehtivaid piirkiirusi asulateel ja asulavälisel teel, liiklusoludele mittevastavast sõidukiirusest tulenevaid ohte; * oskab valida liiklusoludele vastavat ohutut sõidukiirust asulateel ja asulavälisel teel; * teab peatumise ja parkimise üldnõudeid, ohutu peatumise ja parkimise kohti linnas ja maanteel, bussi peatumisel või parkimisel rakendatavaid ohutusabinõusid, kohti, kus on keelatud peatumine või parkimine * teab tasuliste või valvega parkimiskohtade kasutamise korda * teab juhi kohustusi ja tegevusi bussi hädapeatumise korral * teab kes võib kasutada parkimiskohti, mis on tähistatud lisateatetahvliga „puudega inimese sõiduk“ või teekattemärgisega „puudega inimese sõiduki parkimiskoht“ * teab nõudeid, kui buss kasutab puudega isiku tunnusmärki ja/või liikumispuudega ja pimedat inimest teenindava sõiduki parkimiskaarti; * teab tee ja rööbastee lõikumise kohtades kasutatavaid liikluskorraldusvahendeid, liikluskorraldusvahendite puudumisest või nende mittekorrasolekust tulenevaid ohte, juhi tegevust ohutuse tagamisel raudteeülesõidukohale või trammiteega ristumise kohale lähenedes, ohutu peatumise kohti tee andmiseks raudteesõidukile ning juhi kohustusi hädapeatumise korral raudteeülesõidukohal või trammiteel * oskab ületada ohutult raudteeülesõidukohti ja trammiteega ristumise kohti; * teab tulede kasutamise nõudeid mitmesugustes tee- ja ilmaoludes ning tulede ebaõigest kasutamisest tulenevaid ohtlikke tagajärgi; * oskab liiklusohutuse tagamiseks bussi tulesid õigesti kasutada; * teab ohutu pukseerimise viise ja tingimusi, ühenduslüli kohta kehtestatud nõudeid, pukseerimisel osalevate juhtide kohustusi ja leppemärguandeid, pukseeriva ja pukseeritava sõiduki kohta kehtestatud nõudeid, olukordi, kui pukseerimine on keelatud ning pukseerimisega kaasnevaid võimalikke ohte; * teab kiirteele ja kiirteel sõitmise korda ning kiirteelt ärasõidu iseärasusi; * teab kiirteel liiklejatele kehtestatud keelde ja piiranguid; * teab juhi ja jalakäija vastastikuseid kohustusi ohutuse tagamisel, õuealal liiklejatele kehtestatud piiranguid; * teab tunnelis sõitmise, peatumise ja parkimise nõudeid ning tulede kasutamist; * teab muutsuunaliiklusega teele ja sellisel teel sõitmise iseärasusi; * teab liiklusõnnetuse korral bussijuhile kehtestatud nõudeid ja tegevusi liiklusõnnetuse kohas; * teab eritalituse sõidukite tunnuseid ning teiste juhtide kohustusi tööülesandeid täitva eritalituse sõiduki suhtes; * teab jalgratturile, mopeedijuhile, loomveokile ning looma- ja käsikäruga liiklejale kehtestatud lisanõudeid. |

|  |  |
| --- | --- |
| **D3/1, D3/2,**  **D3/3, D3/4,**  **D3/5** | **Sõiduki tundmine /1** |
| Õpiväljundid | **Pärast koolitust õpilane:**   * teab busside liigitust ja nende lühiiseloomustust; * teab bussi üldandmeid ja tehnilisi parameetreid või oskab neid kiirelt leida hooldus- või juhendraamatust; * teab regulaarse tehnilise hoolduse ja järelevalve tähtsust bussi kütusekulu ning keskkonnaohtlikkuse vähendamisel; * teab kütuse, õlide, erivedelike ja hooldusmaterjalide, sh pesu- või puhastusvahendite mõju looduskeskkonnale; * tunneb bussi mootorite liigitust ja lühiiseloomustust; * oskab kontrollida mootori jahutusvedeliku temperatuuri, taset ja tihedust (külmumiskindlust), täita jahutussüsteemi jahutusvedelikuga, rakendada abinõusid mootori ülekuumenemise korral, kontrollida õli taset ja rõhku, lisada mootorisse õli, eemaldada diisli toitesüsteemist õhku ning käivitada mootorit külmalt ja soojalt; * tunneb jõuülekandeseadmete üldehitust, tööpõhimõtet ja kasutusviisi; * tunneb roolimehhanismi, rooliajami ja roolivõimendi tööpõhimõtet; * tunneb juhtseadistes esinevaid rikkeid, mis on liiklusohutuse seisukohalt tähtsad; * tunneb mitut liiki toimemehhanismidega pidurite üldehitust ja pidurisüsteemi tööd; * tunneb sõidupiduri, seisupiduri ja mitut liiki abi- või kestuspidurite tööpõhimõtet; * tunneb mitteblokeeruvate pidurite (ABS) tööpõhimõtet ning oskab eemaldada õhupaakidest kondensaati, kontrollida õhkajamis õhurõhku ja vabastada rikkepidurit; * tunneb rehvitüüpe ja nende tähistust ning teab rehvide kasutusea sõltuvust juhtimisvõtetest, esirataste suunangust ja siserõhust; * teab tasakaalustamata rataste kasutamise võimalikke tagajärgi; * teab tunnuseid, mis viitavad sõidu ajal rattapoltide ja -mutrite keermesliidete kinnituse lõdvenemisele, ning sellest tulenevaid ohte; * teab aku, generaatori, generaatoririhma, käiviti ja kaitsmete asukohta; * teab aku hoolduse põhimõtteid ja ebaõigest käsitsemisest tulenevaid tagajärgi; * teab mis vedelikku lisatakse vajaduse korral akusse; * teab elektrisüsteemi rikkeid ja nende võimalikke tekkepõhjusi ning oskab kontrollida elektrolüüdi taset akus; |
| **D3/1, D3/2,**  **D3/3, D3/4,**  **D3/5** | **Sõiduki tundmine /2** |
|  | * oskab kontrollida valgustusseadmete, helisignaali, näidikute ning mõõdikute korrasolekut; * teab bussi mõõtmete, kasutatavate rehvide ja tugeva tuule mõju bussi juhitavusele; * teab bussi komplekti kuuluvat varustust ja millistele nõuetele see peab vastama; * teab kütte- ja ventilatsiooniseadmete ning uste juhtajami otstarvet; * teab nõudeid sõidumeeriku kasutamise kohta; * oskab kasutada bussi avariiväljapääse ja vahetada sõidumeeriku ketast; * teab õigeaegse korralise (graafikujärgse) ja hooajalise hoolduse vajalikkust; * teab bussi tehnilise seisukorra; juhtimisvõtete ning ilma-, tee- ja liiklusolude jt välismõjurite mõju kütusekulule; * teab ohutu sõiduviisi ja säästliku sõiduviisi olemust ning nende mõistete põhimõttelist kattuvust; * oskab kasutada ohutuid ja säästlikke sõiduvõtteid; * oskab sõita ja peatuda sujuvalt, vältides järske kiirendusi ja pidurdusi ning ootamatuid manöövreid; * oskab valida sobivat, sõidukiirusele vastavat käiku, vältides bussi liikumise ajal otstarbetut vabakäigu kasutamist; * oskab näha ette võimalikke takistusi ja liiklusohtlikke olukordi; * teab looduskeskkonna saastatuse põhjusi ning teeliikluse osa atmosfääri üldsaastes; * teab looduskeskkonda mõjutavaid tegureid, nagu bussi toiteseadmete tehniline korrasolek, kasutatava kütuse kvaliteet ja heitgaaside koostis; * teab heitgaasides sisalduvaid aineid ja ühendeid ning nende mõju inimesele ja looduskeskkonnale; * teab heitgaaside kahjulike mõjude vähendamise võimalusi ning katalüsaatori otstarvet väljalaskesüsteemis; * oskab käsitseda bussi ilma liigse müra ja ülemäärase heitgaasi eraldumiseta. |

|  |  |
| --- | --- |
| **D5/1, D5/2,**  **D5/3, D5/4** | **Liiklusohutus** |
| Õpiväljundid | **Pärast koolitust õpilane:**   * teab või tunneb ohuolukordade tekkimise põhjusi ning põhjustajaid (teiste liiklejate vastu tähelepaneliku hoiakuta juhid, väära enesehinnanguga ja oma oskusi ülehindavad juhid, muutuvate ilma- või teeoludega mittearvestamine, vähene sõidukogemus, vähekaitstud liiklejad, piiratud liikumisvõimega või kuulmispuudega liiklejad, ootamatult teele ilmuvad ulukid ja koduloomad, mõnede sõidukite juhtimise ja liikumise eripära, alkoholi või narkootiliste/psühhotroopsete ainete kasutamine, juhtimine sellises haigus- või väsimusseisundis, mis takistab liiklusolude täpset tajumist); * teab ohuolukordades kasutatavaid ohutuid juhtimisvõtteid; * oskab hinnata ohu võimalikku iseloomu ning arvestada, et teine liikleja võib liiklusreeglite sätteid tõlgendada teisiti kui tema; * teab liiklusõnnetuste tekkepõhjusi; * teab tüüpilisi ootamatult tekkida võivaid liiklusolukordi, kus juhil tuleb tegutseda aja- ja teabepuuduses; * teab liiklusolukordade keerukust mõjutavaid tegureid; * oskab analüüsida erinevaid liiklusõnnetusi; * teab liiklusreeglite ja keskkonnakaitsenõuete eiramise või rikkumise motiive ja põhjusi, liikluskultuuri aluseid, nagu viisakas ja lugupidav suhtumine teistesse liiklejatesse ning liiklusolukordade ettenägemise, analüüsimise ja lahtimõtestamise tähtsust liiklusohutuse tagamisel. |

|  |  |
| --- | --- |
| **D VK** | **Vahekontroll liiklusreeglite tundmises** |
| Õpiväljundid | **Pärast koolitust õpilane:**  tunneb ennast kindlalt põhilistes liiklusreeglites, et saada hakkama õppesõidukiga |

|  |  |
| --- | --- |
| **D7/1, D7/2** | **Liikluspsühholoogia** |
| Õpiväljundid | **Pärast koolitust õpilane:**   * tunneb inimese psühhofüsioloogilisi omadusi; * tunneb bussijuhi töö esmatähtsaid psüühilisi protsesse, nagu mõtlemise ja tähelepanu jaotamise võime; * tunneb liiklusalase teabe vastuvõtmise protsessi; * oskab analüüsida juhi väära käitumise tulemusena tekkida võivaid liiklusõnnetusi või liiklusohtlikke olukordi; * teab nägemismeele osatähtsust liiklusalase teabe hankimisel; * teab reageerimisaja pikkuse sõltuvust juhi tervislikust ja emotsionaalsest seisundist, väsimusastmest jt teguritest; * oskab analüüsida tähelepanu jaotuvuse, ümberlülitusvõime ja hajuvuse mõju liiklusohutusele; * teab tegureid, mis mõjutavad juhi reageerimisaega, reageerimismaad ning bussi peatumismaad; * teab pidurite rakendusmaa, aeglustusmaa ja pidurdusmaa mõistete sisu; * teab aeglustusmaa sõltuvust sõidukiirusest; * teab tahavaatepeegli kasutamisel pilgu ümbersuunamiseks kuluvat aega, sise- ja välispeeglitesse vaatamiseks kuluvat aega ning tasa- ja kumerpeegli erinevust objektide kauguse hindamisel; * teab liiklusohtlike olukordade vältimise võimalusi kaitsliku sõiduviisi kasutamisega; * teab võimalikke pingeallikaid (stressoreid) liikluses, pingeseisundi mõistet ja olemust ning selle mõju liiklusohutusele, agressiivse või impulsiivse käitumisviisi negatiivset mõju liiklusohutusele; * teab liikluses osalemiseks ja liiklusohutuse tagamiseks vajaliku tasakaalustatud emotsioonitaseme saavutamise tähtsust; * teab juhi kutse-eetika põhimõisteid, nagu kutsekohustused ja kutseau; * teab reaalsustaju, enesekriitika ja vastutustunde vajalikkust liikluses osalemisel ja liiklusohutuse tagamisel; * tunneb liiklusreeglite ja keskkonnakaitsenõuete mittetäitmisest tulenevaid ohte, põhjusi, miks inimesed tõlgendavad sarnaseid liiklusolukordi erinevalt, teiste liiklejate käitumisviisi omaksvõtmise, nn grupisurve avaldumist liikluses ning isiksuse kalduvust grupisurvele allumiseks või mitteallumiseks, selle põhjusi ning negatiivse grupisurve mõju liiklusohutusele; * tunneb teistele liiklejatele eeskujuks olevat ja neid positiivselt mõjutavat käitumisviisi; * teab isiklike motiivide ja varasemate kogemuste mõju juhi käitumisele, väsimustunnuseid ja väsimuse mõju liiklusohutusele, alkoholi, narkootiliste ja psühhotroopsete ainete mõju tajule, nägemisele, liigutuste koordinatsioonile ja enesehinnangule, alkoholi- või narkojoobes juhtimisest tulenevaid võimalikke tagajärgi ning tähelepanu hajumist sõidu ajal mobiiltelefoni kasutamisel, eriti ilma vabakäesüsteemita. |

|  |  |
| --- | --- |
| **D9/1, D9/2,**  **D9/3** | **Liiklusalased seadused ja määrused** |
| Õpiväljundid | **Pärast koolitust õpilane:**   * tunneb sõitjate teenindamise aluseid; * teab liiklusseadusest tulenevaid liiklejate õigusi ja kohustusi; * tunneb juhi vastutust liiklusalaste rikkumiste korral ja rikkumiste menetlemist; * teab bussi tehnoseisundi ja varustuse kohta kehtivaid nõudeid ning tehnoülevaatusel bussi kohta esitatavaid nõudeid; * tunneb kehtivat liikluskindlustussüsteemi ja kindlustuslepingute sõlmimise korda; * teab sõitjateveo kohta käivaid nõudeid; * oskab täita varalise kahjuga liiklusõnnetuse kohta vormistatavat „Teadet liiklusõnnetusest“; * oskab suhelda sõitjatega korrektselt; * oskab rakendada sõitjaveole iseloomulikke tavalisi ja täiendavaid turvameetmeid (toimimine liiklusõnnetuse või õnnetusjuhtumi korral, sõitjate instrueerimine ja juhendamine eriolukordades, laste vedu jne). |

|  |  |
| --- | --- |
| **TEKS** | **Läbitud teemade kokkuvõte ja tagasiside kursuse kohta; teooriaeksam** |
| Õpiväljundid | **Pärast koolitust õpilane:**   * tunneb ennast kindlalt mootorsõidukijuhi kvalifikatsiooni teoreetilistes teadmistes |

**3.2. Praktika**

|  |  |
| --- | --- |
| **D2** | **Sõiduki käsitsemine** |
| Õpiväljundid | **Pärast koolitust õpilane:**   * oskab käsitseda kõiki bussi juhtseadiseid; * oskab kontrollida enne sõidu alustamist kere ja sõitjateruumi puhtust, riiklike registreerimismärkide, tuuleklaaside ja laternaklaaside puhtust, peeglite, tulekustutite, ohukolmnurga, käsiapteegi ja tõkiskingade olemasolu, mootori õlitus- ja jahutussüsteemi hermeetilisust ning õli ja jahutusvedeliku olemasolu, juhtseadiste (rool, pidurid) korrasolekut, pidurivedeliku või õhupaakides suruõhu olemasolu, rehvide üldist seisukorda ja välisvigastuste puudumist, õhurõhku rehvis ning elektriseadmestikus valgustus-, signalisatsiooni- ja abiseadmete, näidikute ja märgulampide, klaasipuhastite ja -pesuri ja uste juhtajami korrasolekut; * oskab eemaldada õhkajamiga pidurisüsteemi õhupaakidest kondensaati ning kontrollida külmumistõrjukis vedeliku olemasolu; * oskab vahetada lampe ja kaitsmeid; * oskab vahetada ratast. |

|  |  |
| --- | --- |
| **D4 /1, D4/2** | **Sõiduki juhtimine õppeplatsil** |
| Õpiväljundid | **Pärast koolitust õpilane:**   * oskab kasutada kõiki juhiistme reguleerimise võimalusi parima sõiduasendi saavutamiseks; * oskab kontrollida uste suletust ja reguleerida kõiki tahavaatepeegleid parima nähtavusvälja saavutamiseks; * oskab reguleerida rooliratta asendit ja kasutada turvavööd õigesti; * oskab käivitada mootorit nii külmalt kui ka soojalt, mitmesugustes ilmaoludes (külma, sooja, niiske ilmaga) ning kallakul (tõusul ja langul); * oskab alustada sujuvalt liikumist, muuta sujuvalt sõidukiirust, hoida rooli õigesti, pöörata rooli vastavalt sõidukiirusele, juhtida bussi piiratud alal, peatada bussi sujuvalt pidurdades, sõita vasakpoolsete või parempoolsete ratastega teemärgistuse lähedal ja peatuda enne stoppjoont; * oskab jätta buss seisma rööpselt sõidutee äärega, sellest mitte kaugemal kui 0,2 m; * oskab rakendada bussi seisma jätmisel kõiki abinõusid iseenesliku liikuma hakkamise vältimiseks; * oskab valida tagurdamisel õiget sõiduasendit; * oskab tagurdada otse kõrvalekaldumiseta sõidujoonest ning pöördega paremale või vasakule koos sellele järgneva otseliikumisega; * oskab valida sobivat käiku sõltuvalt tee- ja ilmaoludest, sõidukiirusest, mootori pöörlemissagedusest ning tõusu või langu pikkusest ja kaldenurgast; * oskab pidurdada õigeid pidurdusvõtteid kasutades mitmesugustel teekatetel sujuvalt kiiruselt u 70 km/h kuni seismajäämiseni varem kindlaksmääratud kohas ning tugevalt kiiruselt u 70 km/h kuni seismajäämiseni, püüdes saavutada võimalikult lühikest pidurdusmaad; * oskab pidurdada tõusul või langul; * oskab pöörata tagasi kitsal teel, kasutades tagurdamist; * oskab paigutada märgistatud parkimisplatsil bussi parkivate sõidukite kõrvale ja vahele ning parkivate sõidukite ette ja taha. |

|  |  |
| --- | --- |
| **Dvk** | **Vahekontroll juhtimisoskuses** |
| Õpiväljundid | **Pärast koolitust õpilane:**   * oskab käsitseda sõidukit ohutult ja keskkonda säästvalt viisil, mis on vajalik sõidu õppimise alustamiseks erinevates liiklussituatsioonides; * teab sõiduki vale käsitsemisega seonduvaid ohte ja mõju keskkonnale; * oskab peatuda ja parkida teel; * mõistab, et juhil kui suurema ohu allika valdajal, tuleb võtta vastutus enda ja teiste elu ning tervise eest; * omab realistlikku arusaama isiklikest, vähese liiklusega teedel sõitmisega seotud tugevatest ja nõrkadest külgedest; * tajub ja teab oma nõrku külgi, mis on seotud sõiduki juhtimisega vähese liiklusega teedel, ning oskab oma käitumises nendega arvestada; * on motiveeritud sõidukit ohutult ja keskkonda säästvalt käsitsema. |

q

|  |  |
| --- | --- |
| **D6/1, D6/2,**  **D6/3, D6/4,**  **D6/5, D6/6,**  **D6/7, D6/8,**  **D6/9, D6/10,**  **D6/11, D6/12,**  **D6/13, D6/14** | **Sõiduki juhtimine liikluses /1** |
| Õpiväljundid | **Pärast koolitust õpilane:**  oskab alustada sõitu sõidutee äärelt või teepeenralt ja ühineda sujuvalt liiklusvooluga;  oskab tagada vähekaitstud liiklejatele ohutust ja piisavat liikumisruumi;  oskab valida teeolusid, liiklustihedust ja nähtavust arvestades õiget sõidurada;  oskab jälgida teiste sõidukijuhtide märguandeid ja võimaldada neil kavatsetavaid manöövreid ohutult sooritada;  oskab paikneda vastutulevate sõidukite korral õigesti ning kasutada sobivat kurvisõidutehnikat;  oskab arvestada sõidukiiruse valikul ilma- ja teeoludega, kehtivate kiiruspiirangutega, bussi seisundi ja koormatusega, mitmesuguste keskkonnamõjudega, oma tervisliku seisundi ja enesetundega ning oma sõidukogemusega;  oskab hoida võimalikult ühtlast sõidukiirust, jälgida üldist liiklusrütmi ja sõita liiklusoludele vastava sobivaima kiirusega;  oskab suurendada sujuvalt sõidukiirust pärast pöörde sooritamist, takistamata kaasliiklejaid;  oskab sobitada sõidukiirust olukorraga, et jõuda vastutulevate sõidukitega kohakuti kõige sobivamas ja ohutumas kohas;  oskab hoida eessõitjaga ohutut pikivahet;  oskab arvestada manöövrite sooritamisel ilma- ja teeoludega, nähtavusega, sõidukiirusega, liiklustihedusega ning möödasõitvate sõidukitega;  oskab märgata õigel ajal nii ees- kui taga sõitva sõidukijuhi kavatsusi, hõlbustada taga sõitva sõiduki möödasõitu või möödumist, arvestada kõrval sõitva sõiduki puhul ohutut külgvahet ning vahetada tiheda liikluse korral ohutult sõidurada;  oskab valida aegsasti õiget sõidurada, arvestades kavatsetavat sõidusuunda pärast ristmikku;  oskab jälgida olukorda tagapool;  oskab märgata reguleerija märguandeid, foori tulesid, liiklusmärke ja teemärgistust;  oskab vähendada sõidukiirust ja vajaduse korral peatuda sujuvalt liiklusreeglitega ettenähtud kohas;  oskab heastada teiste liiklejate vigu;  oskab ületada ristmikku otse ja sooritada ristmikul parem-, vasak- või tagasipööret;  oskab arvestada ristmiku ületamisel ilma- ja teeoludega, nähtavusega, liiklustihedusega ning oma sõidukogemusega;  oskab täita ristmikul teeandekohustust ning väljendada teistele liiklejatele arusaadavalt teeandmiskohustuse täitmise kavatsust; |

|  |  |
| --- | --- |
| **D6/1, D6/2,**  **D6/3, D6/4,**  **D6/5, D6/6,**  **D6/7, D6/8,**  **D6/9, D6/10,**  **D6/11, D6/12,**  **D6/13, D6/14** | **Sõiduki juhtimine liikluses /2** |
| Õpiväljundid | **Pärast koolitust õpilane:**   * suunamärguannet enne kavatsetava pöörde sooritamist; * oskab suunduda enne kavatsetavat manöövrit aegsasti sõidutee vastava ääre lähedusse; * oskab jälgida teiste liiklejate märguandeid; * oskab valida pöörde sooritamiseks sobivat sõidukiirust ning suurendada pärast pöörde sooritamist sujuvalt sõidukiirust ja vältida teiste liiklejate takistamist; * oskab peatuda või parkida ohtu tekitamata ja teisi liiklejaid takistamata; * oskab juhinduda peatumisel või parkimisel liiklusreeglite ja liikluskorraldusvahendite nõuetest ning täita parklas kehtivat parkimiskorda või liiklusreegleid; * oskab arvestada peatumis- või parkimiskoha valikul nähtavusega, liiklustihedusega ning ohutusega bussist väljumisel; * oskab vältida bussi iseeneslikku liikuma hakkamist ning ära hoida bussi kasutamist kõrvaliste isikute poolt; * oskab valida sõiduteel möödasõidu alustamiseks sobivaimat kohta; * oskab hinnata möödasõidu ohutust, arvestades liiklusreeglitega kehtestatud nõudeid, ilma- ja teeolusid, nähtavust, ees- ja tagasõitvaid sõidukeid, vastutulevaid sõidukeid, pimestusohtu, vähekaitstud liiklejaid ning bussi mootori võimsust ja kiirendusvõimet; * oskab anda õigeaegselt suunamärguannet ning alustada möödasõitu teisi liiklejaid ; * oskab sooritada möödasõitu kiirendusega ja eelnevalt kiirust vähendamata;; * oskab katkestada möödasõitu takistuse või liiklusohu ilmnemisel ning lõpetada möödasõitu ohutult; * oskab hinnata paremalt möödumise ohutust, arvestades liiklusreegleid, piisava vaba ruumi olemasolu, vähekaitstud liiklejaid ning sõidukiirust; * oskab kasutada maanteele sõiduks kiirendusrada ja sealt ära pööramiseks aeglustusrada; * oskab veenduda teele sõidul manöövri ohutuses ning paikneda teel õigesti otsesõidul ja enne kavatsetavate manöövrite sooritamist; * oskab arvestada sõidukiiruse valikul nähtavuskaugust ning valida liiklusvoolus sobivat sõidukiirust kaasliiklejaid takistamata; * oskab veenduda küllaldases nähtavuses ülesõidukohal, valida ülesõidukohale lähenemisel õiget sõidukiirust ning peatada sujuvalt bussi raudteesõidukile tee andmiseks selleks ettenähtud kohas; * oskab jälgida teetööde kohas ülesseatud liikluskorraldusvahendeid; * oskab täita ohutusnõudeid vastu sõitvate teeparandussõidukite või liikurmasinatega kohtumisel ning pärisuunas nendest möödasõidul, möödumisel või ümberpõikel; * oskab arvestada sõidukiiruse valikul teel töötavaid töölisi, piiratud manööverdamisruumi, teeparandusmasinaid, uue teekatte võimalikku libedust ning ootamatuid ohte; * oskab anda ülekäigurajal olevatele jalakäijatele võimaluse ületada * oskab vältida eesõigusega liiklejate takistamist ning anda aegsasti |

|  |  |
| --- | --- |
| **D6/1, D6/2,**  **D6/3, D6/4,**  **D6/5, D6/6,**  **D6/7, D6/8,**  **D6/9, D6/10,**  **D6/11, D6/12,**  **D6/13, D6/14** | **Sõiduki juhtimine liikluses /3** |
|  | * sõiduteed, tagada kõnnitee või teepeenra puudumisel sõiduteel liikuvate jalakäijate ohutust, mööduda lähiümbruses olevatest jalakäijatest neid müra ja heitgaasidega häirimata, vältida märja ilma korral jalakäijate poriga pritsimist ning osutada tähelepanu teel jalgsi või jalgratastel liikuvatele inimestele, eriti lastele, vanuritele ja liikumis- või nägemispuudega inimestele; * oskab mööduda ohutult jalgratturitest jt vähekaitstud liiklejatest; * oskab rakendada vajalikke ohutusabinõusid, nagu kasutada ohutulesid ja/või ohukolmnurka ning eemaldada bussi võimaluse korral sõiduteelt; * oskab tagada sõitjate turvalisust; * oskab ära tunda ja ette näha liiklusohtlikke olukordi ning vältida lisaohu tekkimist. |

|  |  |
| --- | --- |
| **D8/1, D8/2** | **Sõiduki juhtimine erioludes;**  **Sõiduki juhtimine erioludes, sõiduoskuste hindamine** |
| Õpiväljundid | **Pärast koolitust õpilane:**   * oskab valida halva nähtavuse korral sobivat sõidukiirust; * oskab hoida eessõitjaga ohutut pikivahet, vastutulijatega ohutut külgvahet ning piisavat kaugust sõidutee äärest; * oskab kasutada valgustusseadmeid õigesti; * oskab ette näha halva nähtavusega kaasnevaid ohte, heastada teiste liiklejate vigu ning reageerida ootamatutele ohtudele; * oskab hinnata nähtavust kaug- ja lähitulede valgel kuival teel, märjal teel ning lumisel või jäisel teel; * oskab määrata kaugust tugevalt ja nõrgalt helkivatest esemetest; * oskab ümber lülitada tulesid kohtumisel vastutulevate sõidukitega ja möödasõidul; * oskab kasutada bussi liikumisel õigeid sõidutulesid; * oskab kasutada bussi seismise (peatumise, parkimise, hädapeatumise) ajal õigeid tulesid; * oskab valida õiget sõidukiirust, arvestades nähtavust, tee laiust ning pimestusohtu; * oskab valida sobivat paiknemiskohta teel, arvestades vastutulevaid sõidukeid, võimalikke takistusi teel ning vähekaitstud liiklejate olemasolu ja nende teel viibimise võimalust; * oskab valida sobivat ja ohutut kohta peatumiseks või parkimiseks; * oskab reageerida võimalikele ootamatutele ohtudele; * oskab libedal teel alustada sujuvalt kohalt liikumist ja ühtlaselt kiirendada, kasutada käiguvahetusel sobivaid käike, vajutada sujuvalt gaasipedaalile, muuta sõidusuunda ning valida õiget sõidukiirust, arvestades tee laiust, teekatte seisundit, liiklustihedust ning rehvide seisukorda; * oskab reageerida ootamatutele ohtudele; * on saavutanud mootorsõidukijuhi kvalifikatsiooninõuete taseme. |